IZDELAVA DRUŽABNE PUSTOLOVSKE IGRE - POROČILO

Pri predmetu Geografija smo za domačo nalogo morali izdelati družabno pustolovsko igro na temo Afrike. Delo sem opravil sam s pomočjo družine, saj je druženje s sošolci zaradi koronavirusa prepovedano. Večino stvari sem naredil sam, pomoč pa sem potreboval pri oblikovanju, saj še ne znam tako zelo dobro uporabljati računalniških programov in tudi nisem preveč dober pri ustvarjanju.

Na spletu sem najprej poiskal sliko Afrike in jo povečal. Igro sem si zamislil na podoben način, kot poteka igra Človek ne jezi se, samo da sem pravila malo spremenil, da je igra bolj zabavna. Pri sestavljanju vprašanj in trditev sem si pomagal z učbenikom in zvezkom za geografijo ter s spletnimi stranmi. Pri tem nisem potreboval pomoči.

Pri oblikovanju igralne plošče mi je pomagal oči, pri oblikovanju kartic z vprašanji in trditvami ter navodilih pa mami. S sestro sva igro na koncu preizkusila. Za izdelavo družabne igre sem porabil 1 teden. Največ časa sem porabil, da sem dobil pravo idejo.

Moje mnenje o tovrstnem delu je, da je zanimivo, ampak vzame veliko časa. Ob izdelavi sem se veliko naučil, saj sem zraven ponavljal geografske pojme Afrike.